laion/Wikipedia-Exotic huggingface dataset:
რიო სან კარლოსი (მდინარე)

რიო სან კარლოსი — მდინარე ნიკარაგუისა და კოსტა-რიკის ტერიტორიაზე. სან კარლოსი სათავეს იღებს ჩრდილოეთ კოსტა-რიკაში და არის მდინარე რიო სან ხუანის შენაკადი. იგი კარიბის ზღვის აუზის მდინარეებს მიეკუთვნება.
რიო-გრანდე-დე-მატაგალპა

რიო-გრანდე-დე-მატაგალპა (ესპ. Río Grande de Matagalpa) — მდინარე ნიკარაგუაში. იგი სათავეს იღებს ქვეყნის ჩრდილოეთ ნაწილში, მატაგალპას მახლობლად და 450 კილომეტრის სიგრძის კალაპოტის გავლის შემდეგ ერთვის კარიბის ზღვას, სამხრეთ ატლანტიკის ავტონომიური რეგიონის ჩრდილოეთ მხარეს. რიო-გრანდე-დე-მატაგალპა ნიკარაგუის სიგრძით მეორე მდინარეა. სახელწოდება დაერქვა ქალაქისა და დეპარტამენტის ლა-კრუს-დელ-რიო-გრანდეს გამო.
ნიკარაგუის მდინარეები

ნიკარაგუის მდინარეების უმეტესობა მოედინება კარიბის ზღვის სანაპიროსთან და მოეკუთვნებიან კარიბის ზღვის აუზს. რიო სან ხუანი არის ნიკარაგუის ერთ-ერთი უმთავრესი და მნიშვნელოვანი მდინარე. იგი ჩაედინება კარიბის ზღვაში და ტბა ნიკარაგუას აკავშირებს კარიბის ზღვასთან. ნიკარაგუის ტერიტორიაზე უნდა გაკეთებულიყო სამდინარო გზა, რომელიც ცნობილია ნიკარაგუის არხის სახელით, რომელსაც უნდა დაეკავშირებინა ატლანტისა და წყნარი ოკეანეები. 2007 წლიდან აღნიშნული პროექტის განხორციელებაზე ფიქრი კვლავ დღის მთავარი თემაა. რიო გრანდე და მისი შენაკადები არის ყველაზე დიდი სამდინარო სისტემა ნიკარაგუაში. რიო ესკონდადო კი კარიბისა და წყნარი ოკეანის სანაპიროების ძირითადი დამაკავშირებელი სამდინარო გზაა, რიო კოკო კი საზღვრავს ნიკარაგუასა და ჰონდურასს და არის ცენტრალური ამერიკის უდიდესი მდინარე. სხვა მთავარ მდინარეთა შორის აღსანიშნავია მდინარე ტიპიტაპა ნიკარაგუისა და მანაგუის ტბების დაამაკავშირებელი. რიო ამაკა რიო ბომბანა რიო ბოკაი რიო კოკო რიო ესკონდიდო რიო გრანდე დე მატაგალპა რიო სან ხუანი რიო კუკულაია რიო კურინუასი რიო მიკო რიო პაპატურო რიო პრინსაპოლკა რიო სიქუია რიო ტიპიტაპა რიო ტუმა რიო უაუა
მინაძე (ახალციხის მუნიციპალიტეტი)

მინაძე — სოფელი ახალციხის მუნიციპალიტეტში, თემის ცენტრი (სოფლები: მინაძე, ღრელი, ჭაჭარაქი). მდებარეობს მდინარეების მტკვრისა და ურაველის შეერთების ადგილთან, მტკვრის ორივე მხარეს. ზღვის დონიდან 960 მეტრი, ახალციხიდან 6 კმ. 2014 წლის აღწერის მონაცემებით სოფელში ცხოვრობს 418 ადამიანი. ქართული საბჭოთა ენციკლოპედია, ტ. 6, თბ., 1983. — გვ. 707. ↑ 1.0 1.1 მოსახლეობის 2014 წლის აღწერა (არქივირებული). საქართველოს სტატისტიკის ეროვნული სამსახური (ნოემბერი 2014). ციტირების თარიღი: 30 დეკემბერი 2019. ↑ მოსახლეობის 2002 წლის აღწერა. საქართველოს სტატისტიკის ეროვნული სამსახური (2002 წელი). ციტირების თარიღი: 30 დეკემბერი 2019.
მრავალძალი (ონის მუნიციპალიტეტი)

მრავალძალი (ყოფ. მთისკალთა) — სოფელი საქართველოში, რაჭა-ლეჩხუმისა და ქვემო სვანეთის მხარეში, ონის მუნიციპალიტეტში, თემის ცენტრი. მდებარეობს რაჭის ქედის ჩრდილოეთ კალთაზე. ზღვის დონიდან 1840 მეტრზე, ქალაქ ონიდან დაშორებულია 30 კილომეტრით. წყაროებში პირველად მოხსენიებულია XVIII საუკუნეში. 2014 წლის აღწერის მონაცემებით სოფელში ცხოვრობს 7 ადამიანი. ქართული საბჭოთა ენციკლოპედია, ტ. 6, თბ., 1983. — გვ. 672. ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ საქართველოს ადმინისტრაციულ-ტერიტორიული ერთეულები ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II
მაჟიეთი

მაჟიეთი — სოფელი რაჭა-ლეჩხუმისა და ქვემო სვანეთის მხარის ონის მუნიციპალიტეტში (საკაოს თემი), მდებარეობს მდინარე საკაურის (რიონის მარჯვენა შენაკადი) მარცხენა მხარეს, ზღვის დონიდან 1120 მეტრი, ონიდან 13 კილომეტრი. 2014 წლის აღწერის მონაცემებით სოფელში ცხოვრობს 24 ადამიანი. ქართული საბჭოთა ენციკლოპედია, ტ. 6, თბ., 1983. — გვ. 425. ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II
ლაგვანთა

ლაგვანთა — სოფელი საქართველოში, რაჭა-ლეჩხუმისა და ქვემო სვანეთის მხარის ონის მუნიციპალიტეტში, საკაოს თემში, მდებარეობს მდინარე საკაურის (რიონის მარჯვენა შენაკადი) მარცხენა მხარეს, ზღვის დონიდან 1120 მეტრზე, ქალაქ ონიდან დაშორებულია 4 კილომეტრით. 2014 წლის აღწერის მონაცემებით სოფელში ცხოვრობს 72 ადამიანი. ქართული საბჭოთა ენციკლოპედია, ტ. 6, თბ., 1983. — გვ. 97. ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ საქართველოს ადმინისტრაციულ-ტერიტორიული ერთეულები ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II
გრანადის კუნძულები

გრანადის კუნძულები, მდებარეობს ნიკარაგუის ტბაში ქალაქ გრანადიდან სამხრეთ აღმოსავლეთით, ნიკარაგუაში. ისინი ასესეს ნახევარკუნძულთან არიან თავმოყრილი. 365 კუნძულისგან შემდგარი არქიპელაგი ვულკანური წარმოშობისაა. ისინი მაშინ გაჩნდნენ ტბაში, როდესაც ამოიფრქვა ვულკანი მომბაჩო 20, 000 წლის წინ. კუნძულების უმეტესობა დაფარულია საუცხოო მცენარეული საფარით და მდიდარია ჩიტების სახეობებით. მათი უმეტესობა დასახლებულია. ზოგიერთი მათგანი კერძო საკუთრებაშია. ძირითადად ეკუთვნის სანატორიუმებისა და სასტუმროების მფლობელებს. კუნძულებზე არის სასტუმროები და მაღაზიები ტურისტებისთვის და ეწყობა სანაოსნო ტურები ტბის გარშემო. ერთ-ერთ კუნძულზე მდებარეობს სან პაბლოს ციხე. იგი აშენდა მე-18 საუკუნეში ქალაქ გრანადის მეკობრეთა თავდასხმებისგან დასაცავად. თავდაცვითი ნაგებობა მრავალი ბრძოლისა და შეტაკების მოწმე გამხდარა, რომლებიც კოლონიურ ეპოქაშიც გრძელდებოდა. Paseo en Barco por las Isletas de Granada
ლესორა

ლესორა — ნასოფლარი საქართველოში, რაჭა-ლეჩხუმისა და ქვემო სვანეთის მხარის ონის მუნიციპალიტეტში (ცხმორის თემი), მდებარეობს მდინარე ჯეჯორის მარცხენა მხარეს, ზღვის დონიდან 1920 მეტრი, ონიდან 26 კილომეტრი. ქართული საბჭოთა ენციკლოპედია, ტ. 6, თბ., 1983. — გვ. 202. ↑ მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016.
მოსკიტოს რიფები

მოსკიტოს რიფები — ნიკარაგუის კარიბის ზღვის ჩრდილო-აღმოსავლეთ სანაპიროსთან მდებარე რიფები. მათი ფართობი არის 27 კმ². მიეკუთვნება ჩრდილოეთ ატლანტიკის ავტონომიურ რეგიონს. მოსკიტოს რიფები შედგება 76 რიფისგან, რომლებიც უმეტესად წარმოქმნილი არიან ესტუარებისგან, მარჯნის რიფებისგან, ზღვის ბალახისგან და კლდოვანი რიფებისგან. 12 მათგანი დაფარულია მცენარეული საფარით. შესაბამისად არიან კუნძულები თეთრი ქვიშის სანაპიროებით. მოსკიტოს რიფი, ასევე ცნობილია, როგორც Cayo Mayor, არის მოსკიტოს რიფებს შორის ყველაზე დიდი და მნიშვნელოვანი, რომელიც მდებარეობს არქიპელაგის შუაგულში. სხვა მთავარი რიფები არის Maras Cay, Nasa Cay, and Morrison Denis Cay. მოსკიტოს ბიოლოგიური საცავი არის ერთ-ერთი ნიკარაგუის 78 დაცულ ტერიტორიას შორის. მოსკიტოს რიფები დაცულ ტერიტორიად გამოცხადდა 1991 წელს. ↑ „The Miskito Cays“. ViaNica. ციტირების თარიღი: 2007-08-03. დამოწმებას აქვს ცარიელი უცნობი პარამეტრ(ებ)ი: |coauthors= (დახმარება)
ბრილიანტის რიფები

ბრილიანტის რიფები (ესპ. Cayos de Perlas) — 18 რიფის ერთობლიობა, რომელიც მდებარეობს ბრილიანტის ლაგუნიდან 35 კმ-ის მოშორებით, კარიბის ზღვაში, ნიკარაგუის ტერიტორიულ წყლებში. იგი არის ჩრდილოეთ ატლანტიკის ავტონომიური რეგიონის შემადგენლობაში. ბრილიანტის რიფები დაფარულია მცენარეული საფარითა და თეთრი ქვიშებით. ისინი არის ზღვის კუების საბუდარი. ↑ „The Pearl Cays“. Moon Handbook: Nicaragua. დაარქივებულია ორიგინალიდან — 2007-09-08. ციტირების თარიღი: 6 სექტემბერი, 2007. დამოწმებას აქვს ცარიელი უცნობი პარამეტრ(ებ)ი: |coauthors= (დახმარება); შეამოწმეთ თარიღის პარამეტრი |accessdate=-ში (დახმარება) ↑ „The Pearl Cays: Caribbean Jewels“. ViaNica. ციტირების თარიღი: 6 სექტემბერი, 2007. დამოწმებას აქვს ცარიელი უცნობი პარამეტრ(ებ)ი: |coauthors= (დახმარება); შეამოწმეთ თარიღის პარამეტრი |accessdate=-ში (დახმარება)
მიეშკო I

მიეშკო I, მეჩისლავ I (პოლ. Mieszko I, დ. დაახლ. 935 — გ. 25 მაისი 992, პოზნანი, პოლონეთი) — პოლონეთის ისტორიულად დადასტურებული პირველი მთავარი (960-992), პიასტების დინასტიის წარმომადგენელი. ნახევრადლეგენდარული თავადის ზემომისლის შვილი. დედის სახელი უცნობია. მის დროს დაიწყო პოლონეთის სამეფოს ჩამოყალიბება. ებრძოდა ლუტიჩებს პომორიესათვის, ბოჰემიას — სილეზიისა და მცირე პოლონეთისათვის. ბოჰემიის მთავარ ბოლესლავთან ერთად ცდილობდა საღვთო რომის იმპერიის დასუსტებას. 966 წელს შემოიღო ქრისტიანობა. 968 წელს დააარსა პირველი პოლონური საეპისკოპოსო ქალაქ პოზნანში. 965 წელს ბოჰემიის თავად ბოლესლავ I-ის ქალიშვილ დუბრავკასთან ქორწინების შედეგად: ბოლესლავ I მამაცი, პოლონეთის თავადი (993—1024) და მეფე (1024—1025). სვიატოსლავა (გ. დაახლ. 1014 г.), შვედეთის მეფე ერიკ VI-ის ცოლი, მოგვიანებით — დანიის მეფე სვენ I-ის ცოლი. 979 წელს ჩრდილოეთის მარკის მარკგრაფის ქალიშვილ ოდასთან ქორწინების შედეგად: მეშკო (გ. 992 წლის შემდეგ) სვიატოპოლკი (გ. 992 წლის შემდეგ) ლამბერტი (გ. 992 წლის შემდეგ) Opis państwa Mieszka I Ibrahima ibn Jakuba დაარქივებული 2013-06-12 საიტზე Wayback Machine. Raport z odkrycia palatium Mieszka I დაარქივებული 2011-10-09 საიტზე Wayback Machine.
მამაო ჩვენო

მამაო ჩვენო, მამაო ჩუენო (არამ. ܨܠܘܬܐ ܡܪܢܝܬܐ, ბერძ. Πάτερ ημών ან Κυριακή προσευχή, ლათ. Pater noster) — მთავარი ლოცვა ქრისტიანულ რელიგიაში, სახარების თანახმად, „მამაო ჩვენო“ თვით იესომ მისცა საკუთარ მოწაფეებს, მათივე თხოვნით. ლოცვის ტექსტი მოცემულია მათესა (6:9—13) და ლუკას (11:2—4) სახარებებში. Πάτερ ἡμῶν ὁ ἐν τοῖς οὐρανοῖς ἁγιασθήτω τὸ ὄνομά σου· ἐλθέτω ἡ βασιλεία σου· γενηθήτω τὸ θέλημά σου, ὡς ἐν οὐρανῷ καὶ ἐπὶ τῆς γῆς· τὸν ἄρτον ἡμῶν τὸν ἐπιούσιον δὸς ἡμῖν σήμερον· καὶ ἄφες ἡμῖν τὰ ὀφελήματα ἡμῶν, ὡς καὶ ἡμεῖς ἀφίεμεν τοῖς ὀφειλέταις ἡμῶν· καὶ μὴ εἰσενέγκῃς ἡμᾶς εἰς πειρασμόν, ἀλλὰ ῥῦσαι ἡμᾶς ἀπὸ τοῦ πονηροῦ. [Ὅτι σοῦ ἐστιν ἡ βασιλεία καὶ ἡ δύναμις καὶ ἡ δόξα εἰς τοὺς αἰῶνας· ἀμήν.] Pater noster, qui es in caelis, sanctificetur nomen tuum, adveniat regnum tuum, fiat voluntas tua, sicut in caelo, et in terra. Panem nostrum supersubstantialem da nobis hodie; et dimitte nobis debita nostra, sicut et nos dimittimus debitoribus nostris; et ne inducas nos in tentationem, sed libera nos a Malo. ܐܒܘܢ ܕܒܫܡܝܐ ܢܬܩܕܫ ܫܡܟ ܬܐܬܐ ܡܠܟܘܬܟ ܢܗܘܐ ܨܒܝܢܟ ܐܝܟܢܐ ܕܒܫܡܝܐ ܐܦ ܒܐܪܥܐ ܗܒ ܠܢ ܠܚܡܐ ܕܣܘܢܩܢܢ ܝܘܡܢܐ ܘܫܒܘܩ ܠܢ ܚܘܒܝ̈ܢ ܐܝܟܢܐ ܕܐܦ ܚܢܢ ܫܒܩܢ ܠܚܝܒܝ̈ܢ ܘܠܐ ܬܥܠܢ ܠܢܣܝܘܢܐ ܐܠܐ ܦܨܢ ܡܢ ܒܝܫܐ ܡܛܠ ܕܕܝܠܟ ܗܝ ܡܠܟܘܬܐ ܘܚܝܠܐ ܘܬܫܒܘܚܬܐ ܠܥܠܡ ܥܠܡܝܢ ܐܡܝܢ܀ მამაო ჩვენო, რომელი ხარ ცათა შინა, წმიდა იყავნ სახელი შენი, მოვედინ სუფევა შენი, იყავნ ნება შენი, ვითარცა ცათა შინა, ეგრეცა ქვეყანასა ზედა, პური ჩვენი არსობისა მომეც ჩვენ დღეს და მომიტევენ ჩვენ თანანადებნი ჩვენნი, ვითარცა ჩვენ მივუტევებთ თანამდებთა მათ ჩვენთა და ნუ შემიყვანებ ჩვენ განსაცდელსა, არამედ მიხსენ ჩვენ ბოროტისაგან. ამინ ძველ ქართულ ენაზე მამაო ჩუენო რომელი ხარ ცათა შინა წმიდა იყავნ სახელი შენი მოვედინ სუფევაჲ შენი იყავნ ნებაჲ შენი ვითარცა ცათა შინა ეგრეცა ქუეყანასა ზედა პური ჩუენი არსობისაჲ მომეც ჩუენ დღეს და მომიტევენ ჩუენ თანანადებნი ჩუენნი ვითარცა ჩუენ მიუტევებთ თანამდებთა მათ ჩუენთა და ნუ შემიყვანებ ჩუენ განსაცდელსა არამედ მიჴსნენ ჩუენ ბოროტისაგან ტექსტი არამეულად სპარსულად ბერძნულად ხატი ვიკისაწყობში არის გვერდი თემაზე: მამაო ჩვენო ქართულ ვიკიპედიაში არსებობს პორტალი „ქრისტიანობა“. ქართულად
კონტინენტური კონგრესი

ტერმინი კონტინენტური კონგრესი შეიძლება აღნიშნავდეს: პირველი კონტინენტური კონგრესი — მიმდინარეობდა 1774 5 სექტემბრიდან, 1774 წლის 26 ოქტომბრამდე. მეორე კონტინენტური კონგრესი — მიმდინარეობდა 1775 წლის 10 მაისიდან, 1781 წლის 1 მარტამდე, კონფედერაციის კანონების მიღებამდე. კონფედერაციის კონგრესი — მიმდინარეობდა 1781 წლის 1 მაისიდან, 1789 წლის 4 მარტამდე. მეორე კონტინენტალური კონგრესის წევრები ავტომატურად გამოცხადნენ კონფედერაციის კონგრესისი წევრებად. კონფედერაციის კონგრესი გადაიქცა ამერიკის რევოლუციის მმართველ ორგანოდ, ხოლო ომის დამთავრების შემდეგ აშშ–ს საკანონმდებლო ორგანოდ.
რამის რიფი

რამის რიფი — კუნძული ბლუეფილდსის ლაგუნაში ნიკარაგუის აღმოსავლეთ სანაპიროზე. მე-17-18 საუკუნეებში ყველაზე ძლევამოსილმა მოსკიტომ რამის რიფი გადასცა რამას ხალხს ნიშნად მათი ერთობლივი წინააღმდეგობისა ტერაბა ინდიელებისადმი. როდესაც, მორავიული სამისიონერო დამკვიდრდა კუნძულზე 1857 წელს. რამას ხალხმა დაიწყეს ინგლისურ ანბანზე შედგენილი კრეოლური ენის გამოყენება, ნაცვლად მათი მშობლიური რამული ენისა.
ვიტორია-გასტეისი

ვიტორია-გასტეისი (ესპ. Vitoria-Gasteiz) — ქალაქი ჩრდილოეთ ესპანეთში. ბასკეთის ავტონომიური რეგიონისა და ალავის პროვინციის დედაქალაქი. სიდიდით მეორე ქალაქი ბასკეთში ბილბაოს შემდეგ. თანამედროვე ესპანეთში იგი ცნობილია ესპანური და ბასკური "კომბინირებული" სახელწოდებით Vitoria-Gasteiz. ანაჰეიმი, (აშშ) ანგულემე, (საფრანგეთი) კოგო, (ეკვატორული გვინეა) დაირა, (დასავლეთი საჰარა) ქუთაისი, (საქართველო) ვიქტორია, (აშშ) ვიტორია, (ბრაზილია)
ოვიედო

ოვიედო (ესპ. Oviedo, ასტ. Uviéu, ლათ. Ovetus) — ქალაქი ესპანეთში. ასტურიის ავტონომიური რეგიონისა და ოვიედო რაიონის დედაქალაქი. დაარსდა 761 წელს და წარმოადგენდა ასტურიის სამეფოსა და რეკონკისტის ცენტრს. „ფორმულა 1“-ის ორგზის ჩემპიონის ფერნანდო ალონსოს სამშობლო.  ჩილე ვალპარაისო (ესპ. Valparaiso), 1976  გერმანია ბოხუმი (გერმ. Bochum), 1979  არგენტინა ბუენოს-აირესი (ესპ. Buenos Aires), 1983  მექსიკა ვერაკრუსი (ესპ. Veracruz), 1983  საფრანგეთი კლერმონ-ფერანი (ფრანგ. Clermont-Ferrand), 1988  აშშ ტამპა (ინგლ. Tampa), 1991  ესპანეთი სანტიაგო დე კომპოსტელა (ესპ. Santiago de Compostela), 1993  კუბა სანტა-კლარა (ესპ. Santa Clara), 1995  აშშ ჯერსი-სიტი (ინგლ. Jersey City), 1998  ესპანეთი სამორა (ესპ. Zamora), 2001  ესპანეთი ტორევიეხა (ესპ. Torrevieja), 2004  ესპანეთი ვალენსია-დე-დონ-ხუანი (ესპ. Valencia de Don Juan), 2006  ჩინეთი ხანჩჯოუ 2006  აშშ ოვიედო (ინგლ. Oviedo), 2006  პორტუგალია ვიზეუ (პორტ. Viseu), 2007 (ინგლისური) Asturias Cities დაარქივებული 2007-02-18 საიტზე Wayback Machine. (ესპანური) Municipality of Oviedo დაარქივებული 2009-05-31 საიტზე Wayback Machine. (ინგლისური) Municipality of Oviedo and touristic informations დაარქივებული 2009-05-31 საიტზე Wayback Machine. (ესპანური) University of Oviedo
სოლენტინამეს კუნძულები

სოლენტინამეს კუნძულები (ესპ. Solentiname) — არქიპელაგი ნიკარაგუის ტბის სამხრეთ ნაწილში, ნიკარაგუაში, რიო სან ხუანის დეპარტამენტში. ის შედგება ოთხი დიდი კუნძულისაგან, რომელნიც თითოეული რამდენიმე კილომეტრისაა, და 32 პატარა კუნძულისაგან. დიდი კუნძულების სახელებია (დასავლეთიდან სამხრეთის მიმართულებით): მანკარონსიტო, მანკარონი, სან ფერნანდო და ლა ვენადა. რაც შეეხება პატარა კუნძულებს მათ კლდოვანი კონცხები აქვთ, სადაც თავს აფარებენ წყლის ფრინველები. კუნძულები ვულკანური წარმოშობისაა. ყველაზე მაღალი წერტილი კუნძულებზე მდებარეობს კუნძულ მანკარონზე ზღვის დონიდან 257 მეტრ სიმაღლეზე. სოლენტინამეს კუნძულები არის ეროვნული ძეგლი. ისინი ნიკარაგუის დაცულ ტერიტორიებში არის გაერთიანებული. საკამათოა თავად კუნძულის სახელწოდების წარმომავლობა. ერთი მოსაზრებით სახელი მომდინარეობს ნაუატის სიტყვიდან, რაც უნდა ნიშნავდეს "მწყერების საბუდარი". მეორე მოსაზრებით, გასაღები არის ნაუატის სიტყვა Celentinametl, რაც ნიშნავდა "უამრავი სტუმრის ადგილი". არქიპელაგი ტროპიკული ბუნებითაა დაფარული. აქ ხარობს ტროპიკული ხეები, კლიმატი გარდამავალია სველიდან მშრალისკენ. არქიპელაგი არის საბინადრო არაერთი ფერადი ჩიტისა, მათ შორისაა თუთიყუშისნაირნი და ტუკანისებრნი. საერთო ჯამში კი მათი რიცხვი 76 აღწევს. კუნძულის წყლები მდიდარია თევზით. ლა ვენადას კუნძული ცნობილია თავისი ირმებით, რომლებსაც უწოდებენ venado (ესპანურად-ირემი). ნალექების წლიური რაოდენობა კუნძულებზე აღწევს 1400 დან 1800 მმ-ს. ნალექები ძირითადად მაისიდან დეკემბრამდე მოდის. საშუალო ტემპერატურა არის 26 °C. კუნძულების მშვიდი და მრავადფერადი გარემო თავის ნაპირებთან იზიდავს მხატვრებსა და ხელოვანებს. არქიპელაგის მოსახლეობა 1000 კაცს აღწევს, ხოლო მისი ფართობი 38 კმ²-ს შეადგენს. ფუფუნების თანამედროვე საგნები, როგორიცაა ელექტრობა და მილსადენი, იშვიათობაა კუნძულზე. მანკარონი არქიპელაგის ყველაზე დიდი კუნძულია. ეს ის ადგილია, სადაც აღმოჩნდა მღვდლისა და პოეტის ერნესტო კარდენალის ისტორიული მრევლი. მამა კარდენალი კუნძულზე 1966 წელს ჩავიდა. 1970-იან წლებში დააარსა ხელოვანთა თემი, რომელიც დღემდე არსებობს. საზოგადოება განვითარდა თავისი პრიმიტივიზმით, რომელიც დაფუძნებული იყო ადგილობრივ ხალხურ ფორმებზე. იქვე არის გალერეა, სადაც მხატვრები და ოსტატები გამოფენენ თავიანთ ნაშრომებს: ნახატებს, მოძრავ ქანდაკებებს, ამოკვეთილს ადგილობრივ მცენარე ბალსაზე. გარდა ამისა, სოლენტინამეს კუნძულები არის ობიექტი ეკოტურიზმისა. თუმცა ისინი ჯერ კიდივ არ არის დაფასებული რიგიანად. კუნძულებზე მხოლოდ სამი სასტუმროა და ორი მათგანი ახალი გახსნილი. იქვე არის მნიშვნელოვანი არქეოლოგიური ძეგლები (სან ფერნანდოს ნახატები), ლოს გუატუსოს თავშესაფარი, 400 კმ²-ის ფართობის მდინარის გასწვრივ არსებული ჭაობი. არქიპელაგი არის რეპტილიებისა და მაიმუნების სახლი. კუნძულების სამეურნეო საქმიანობის პროდუქტი არის ავოკადო, ბამბა, ჯუნჯუთი, სიმინდი, ყავა და კაკაო. სოლენტინამეს გრავიურები დაარქივებული 2009-04-08 საიტზე Wayback Machine. სოლენტინამეს ნახატები დაარქივებული 2014-07-18 საიტზე Wayback Machine.
საპატერა

საპატერა (ესპ. Zapatera) — ფარისებრი ვულკანი სამხრეთ ნიკარაგუაში. სიმაღლე 629 მ. მან ნიკარაგუის ტბაში წარმოქმნა კუნძული საპატერა (Isla Zapatera). საპატერის კუნძული ერთ-ერთია ნიკარაგუის დაცულ ტერიტორიებს შორის. ნიკარაგუის ვულკანების სია ვულკანი საპატერა
Stop Whispering

„Stop Whispering“ — ბრიტანული ალტერნატიული როკ-ჯგუფ Radiohead-ის სიმღერა, რომელიც სინგლის სახით გამოვიდა 1993 წლის ოქტომბერში. იგი შეტანილია ალბომში Pablo Honey. დღემდე, 1990-იანი წლებიდან მოყოლებული ჯგუფი მას არ ასრულებს თავის კონცერტებზე. სიმღერა აშშ-ის ჩარტში Alternative Songs #23 პოზიციამდე ავიდა. ეს სიმღერა დაიწერა, როგორც ჯგუფისადმი Pixies მიძღვნა. Stop Whispering ასევე არის Radiohead-ის ერთ-ერთი უძველესი სიმღერა, იმ პერიოდიდან, როდესაც მას ჯერ კიდევ On A Friday ერქვა. Stop Whispering (აშშ ვერსია) - 4:11 Creep (აკუსტიკური) - 4:19 Pop Is Dead - 2:12 Inside My Head (საკონცერტო) - 2:58 ↑ Billboard > Artists / Radiohead > Chart History > Alternative Songs. Billboard. დაარქივებულია ორიგინალიდან — 4 მარტი 2019. ციტირების თარიღი: 30 March 2017.
ივანე ამილახვარი

ივანე გივის ძე ამილახვარი (დ. 26 იანვარი, 1829, სოფ. ქვემო ჭალა, ― გ. 29 აგვისტო, 1905, ქ. გორი) — რუსეთის არმიის კავალერიის გენერალი (1896). 1850-იდან მსახურობდა ჩრდილოეთ კავკასიაში ნიჟეგოროდის დრაგუნთა პოლკში. 1853-იდან იბრძოდა შამილის წინააღმდეგ. ყირიმის ომის (1853–1856) დროს — კავკასიის ფრონტზე ოსმალეთის წინააღმდეგ მონაწილეობდა სოფ. ბაინდურის, ბაშკადიკლარის და ყარსის ბრძოლებში. 1873 მიიღო გენერალ-მაიორის ჩინი. ამილახვარმა განსაკუთრებით გამოიჩინა თავი რუსეთ-ოსმალეთის ომში (1877–1878). მისმა ცხენოსანმა დივიზიამ აიღო ბაიაზეთი, დიადინი, ალაშკერტი, ჰასან-კალე, არზრუმი და სხვა. 1883 წელს ამილახვარმა მიიღო გენერალ-ლეიტენანტის ჩინი, ხოლო 1901 გენერალ-ადიუტანტის საპატიო წოდება. 1893-იდან იყო კავკასიის საარმიო კორპუსის მეთაური. გამოქვეყნებული აქვს დღიურები და მოგონებები (ჟურნალ „Кавказский сборник“, 1908-1909, т.26-29. ავტორიზებული თარგმანი ქართულიდან). ეს მონათხრობი შეიცავს საინტერესო ცნობებს ეპოქისა და იმ ბრძოლების ირგვლივ, რომლებშიც ამილახვარს მიუღია მონაწილეობა. მასში უხვადაა საგულისხმო მასალა ამილახვარის თანამებრძოლების — გრიგოლ, ზაქარია, ილია ორბელიანების, კ.მამაცაშვილის, მალაქია გურიელის და სხვათა, აგრეთვე შამილის შესახებ. ამილახვარი დაჯილდოებული იყო ოქროს ხმლით „მამაცობისათვის“ და მრგვალი საბრძოლო ორდენითა და მედლით. ქართული საბჭოთა ენციკლოპედია, ტ. 1, თბ., 1975. — გვ. 392. Свиты Его Величества генерал-майор, князь И. Е. Амилохваров - Иллюстрированная хроника войны. Приложение к «Всемироной иллюстрациии», 1878, № 104, с. 430.
ომეტეპე

ომეტეპე — ვულკანური წარმოშობის კუნძული ნიკარაგუის ტბაში, ნიკარაგუაში.მდინარე რიო-სან-ხუანით ნიკარაგუის ტბა უკავშირდება კარიბის ზღვას. ტბის ნაპირებთან გაშენებულია ქალაქი გრანადა და წყნარ ოკეანესთან იმდენად ახლოსაა, რომ მისი სანაპიროებიდან ჩანს კუნძულ ომეტეპეს (ნიკარაგუის ტბის კუნძული) ვულკანური მთები. მისი სახელწოდება მომდინარეობს ნაუატური სიტყვიდან ome-ორი, tepetl-მთა, ორი მთა. ორი ვულკანი კონსეფსიონი და მადერასი შეერთებულია ვიწრო გეოგრაფიული ყელით. მისი ფართობი შეადგენს 276 კმ²-ს და ყველაზე დიდი კუნძულია ნიკარაგუის ტბაში. სიგრძით 31 კმ-ისაა, სიგანით 5-10 კმ-დე. კუნძული დასახლებულია 35 000 მაცხოვრებლით. განვითარებულია მეცხოველეობა, მეურნეობა და ტურიზმი. მოჰყავთ ბანანი. ვულკანები ნიკარაგუაში
სომოტო (მადრისი)

სომოტო (ნიშნავს ბატების ველს) — ქალაქი ჩრდილოეთ ნიკარაგუის მთიანეთში, ქალაქ ოკოტალიდან 20 კმ-ის მოშორებით სამხრეთ-დასავლეთით. იგი გაერთიანებულია მადრისის დეპარტამენტში. 1867 წელს დაარსებული ქალაქი 1936 წლამდე იყო მადრისის დედაქალაქი. სომოტოში მდებარეობს სომოტოს კანიონი, რომელიც დიდი პოპულარობით სარგებლობს ტურისტებში. ქალაქის მოსახლეობა არის 40, 000. მათ შორის 15, 000 ცხოვრობს ურბანულ ნაწილში, დანარჩენი 25, 000 მიმდებარე 48 რაიონში. ღირსსახსოვარი ხალხი სომოტოდან არიან, კარლოს მეხია გოდოი და ლუი მეხია გოდოი-ნიკარაგუელი მომღერლები. აგრეთვე, სომოტოს ჰყავს საკუთარი მადრისის რეალის საფეხბურთო გუნდი. ესპანელების გამოჩენამდე, სომოტოში ცხოვრობდნენ მექსიკიდან ემიგრირებული ოლმეკები და აცკეტები. 1992 წელს ქალაქი სომოტო გახგა ქალაქ მერცედის ტყუპი ქალაქი.
ცისარტყელა

ცისარტყელა — ატმოსფერული ოპტიკური და მეტეოროლოგიური მოვლენა, რომელიც ხშირად წვიმის შემდეგ ჩნდება. ეს თავისებური რკალია ან წრეხაზი, რომელიც ფერების სპექტრისგან შედგება. ცისარტყელა შედგება შვიდი ფერისგან: წითელი, ნარინჯისფერი, ყვითელი, მწვანე, ცისფერი, ლურჯი, იისფერი. ცენტრი წრისა, რომელსაც ცისარტყელა შემოწერს, ძევს წრფეზე, რომელიც გადის დამკვირვებელსა და მზეს შორის, ამავდროულად ცისარტყელას დანახვისას მზე ყოველთვის მდებარეობს დამკვირვებლის ზურგს უკან, შესაბამისად, სპეციალური ოპტიკური ხელსაწყოების გარეშე შეუძლებელია ერთდროულად ცისარტყელასა და მზის დანახვა. ხმელეთზე მდებარე დამკვირვებლისთვის ცისარტყელას, როგორც წესი, აქვს რკალის, წრის ნაწილის, ფორმა. რაც უფრო მაღალია დაკვირვების წერტილი — მით უფრო სრულია ეს რკალი (მთიდან ან თვითმფრინავიდან შესაძლებელია მთლიანი წრის დანახვაც). როდესაც მზე აღიმართება ჰორიზონტიდან 42 გრადუსზე უფრო მაღლა, ცისარტყელა დედამიწის ზედაპირიდან უხილავია. Greenler, Robert (1980). Rainbows, Halos, and Glories. Cambridge University Press. ISBN 0195218337.  Lee, Raymond L. and Alastair B. Fraser (2001). The Rainbow Bridge: Rainbows in Art, Myth and Science. New York: Pennsylvania State University Press and SPIE Press. ISBN 0-271-01977-8.  Lynch, David K.; Livingston, William (2001). Color and Light in Nature, 2nd, Cambridge University Press. ISBN 0-521-77504-3.  Minnaert, Marcel G.J.; Lynch, David K.; Livingston, William (1993). Light and Color in the Outdoors. Springer-Verlag. ISBN 0-387-97935-2.  Minnaert, Marcel G.J.; Lynch, David K.; Livingston, William (1973). The Nature of Light and Color in the Open Air. Dover Publications. ISBN 0-486-20196-1.  Naylor, John; Lynch, David K.; Livingston, William (2002). Out of the Blue: A 24-Hour Skywatcher's Guide. Cambridge University Press. ISBN 0-521-80925-8.  Boyer, Carl B. (1987). The Rainbow, From Myth to Mathematics. Princeton University Press. ISBN 0-691-08457-2.  Graham, Lanier F. (editor) The Rainbow Book Berkeley, California: Shambhala Publications and The Fine Arts Museums of San Francisco (1976) (Large format handbook for the Summer 1976 exhibition The Rainbow Art Show which took place primarily at the De Young Museum but also at other museums. The book is divided into seven sections, each coloured a different colour of the rainbow.) De Rico, Ul (1978). The Rainbow Goblins. Thames & Hudson. ISBN 0-500-27759-1.  About rainbows Supernumerary and Multiple Rainbows დაარქივებული 2006-01-03 საიტზე Wayback Machine. Spectacular rainbow at Elam Bend (McFall, Missouri) Finding and Photographing rainbow დაარქივებული 2017-09-06 საიტზე Wayback Machine. Свет И Цвет Этимология и семантика слова 'радуга' დაარქივებული 2010-12-09 საიტზე Wayback Machine. Рене Декарт «О радуге» Хаскелевич Д.-Б. Оптико-мистический феномен радуги (Ноев Завет в толковании Каббалы) დაარქივებული 2016-03-04 საიტზე Wayback Machine. ↑ Миннарт М., Свет и цвет в природе, М.: «Наука», 1969. — გვ. 182. 344 გვ. ვიკისაწყობში არის გვერდი თემაზე: ცისარტყელა
სამხრეთ ატლანტიკის ავტონომიური რეგიონი

სამხრეთ ატლანტიკის ავტონომიური რეგიონი — ერთ-ერთი ორ ავტონომიურ რეგიონს შორის, ნიკარაგუაში. მისი ფართობია 27,407 კმ². მოსახლეობა კი აღწევს 382,100 (2005) ადამიანი. მისი დედაქალაქი არის ბლუეფილდსი. ბლუეფილდსი ბოკან-დე-პაიუასი მარცვლეულის კუნძულები დესემბუცადურა-დე-ლა-კრუს-დე-რიო-გრანდე ელ-აიოტე ელ-რამა ელ-ტორტუგერო კუკრა-ჰილი ლა-კრუს-დელ-რიო-გრანდე მარგალიტის ლაგუნა მუელე-დე-ლოს-ბუეიესი ნუევა-გუინეა ვიეხა-გუინეა The autonomous regions of Nicaragua's Caribbean Coast დაარქივებული 2011-04-25 საიტზე Wayback Machine. From Conflict to Autonomy in Nicaragua: Lessons Learnt